 **Odbor Planinstvo za invalide/OPP**Ob železnici 30a, 1000 Ljubljana[041/770](http://www.pin-opp.pzs.si) 798, 041/590 981

[pin-opp@pzs.si](mailto:pin-opp@pzs.si)

7. oktober 2021



**INKLUZIJA JE PROCES, PRI KATEREM SE UČIMO ŽIVETI DRUG Z DRUGIM!**

**Vabilo na inkluzijski pohod Skupaj v hribe**

***Trstelj, 16. oktober 2021***

**Naši pohodi so obiskani in prijetni. Posebej lepo vas vabimo na pohod Skupaj v hribe, ki ga pripravljajo delovne skupine Nevrorazlični AMA, GOGO, SSP po SPP in odbor Pin/OPP.**

**Namen pohoda je spoznavati naravo in zanimivosti, ki jih ponuja okolje z inkluzijskim pristopom, ko lahko skupaj vsak v svojem tempu in na svoj način doživlja pohod. Gibalno ovirani gore osvajajo (GOGO) je akcija, ki ponuja ideje kam v hribe in skrbi za podporno okolje za osebe na invalidskih vozičkih. Na vzponih je lažje, če imaš partnerja, ki ti stoji ob strani, zato bodo z nami tudi prostovoljci za pomoč pri hoji ali vožnji z invalidskim vozičkom.**

**Naš cilj je Stjenkova koča na Trstelju (610 mnm).**

**Koča stoji tik pod vrhom Trstelj (643 m), najvišjim vrhom Črnih hribov, ki se dvigajo nad planoto Tržaško-Komenskega Krasa med Lipo in Opatjim selom ter padajo proti Vipavski dolini med Dornberkom in Mirnom.**

**Za navigacijo, naslov koče: Lipa 46, 5296 Kostanjevica na Krasu**

**Pohod začnemo na makadamskem »planinskem« parkirnem prostoru, kjer se zberemo ob 9.15.**

**Do koče na Trstelju se bomo vzpeli po cesti, ki je delno makadamska in delno asfaltirana. Pot, dolžine cca. 3 km, je z menjajočimi se vzponi in spusti. Do koče je slaba ura hoda ali vožnje. Spremljali nas bodo planinski vodniki in prostovoljci.**

**Ob 12.15 bomo imeli krajšo otvoritev, kjer bodo predstavniki organizacij pozdravili planince.**

**Hrana: na planinskem domu nam bodo gluhi stregli in naročili boste lahko tudi v slovenskem znakovnem jeziku. Na izbiro bo: jota (brez glutena) z klobaso (ali brez), štruklji s špinačo, idrijski žlikrofi, njoki, sladici: gibanica ali štrudelj.**

**Prijava za udeležbo na inkluzijskem pohodu je zaradi omejenega števila udeležencev obvezna do vključno torka, 12. oktobra 2021, preko spletne** [**e-prijave**](https://forms.gle/vXwEUggWEiUd5rcX7) **(pritisni nanjo!) ali pisne prijave – v prilogi!**

**Imate še kakšno vprašanje? Pišite nam na** [**2020goov@gmail.com**](mailto:2020goov@gmail.com)**, ali pokličite na gsm: 031 536 573, Stojan**

**Naslednji pohod: sobota, 23. 10. 2021 na Lisco**